Forankring i lov og forskrift

Hensikt

Sikre at tilberedning av ikke-bruksferdige legemidler skjer på en forsvarlig måte som sikrer legemiddelets kjemiske og mikrobiologiske kvalitet.

Ansvar

Enhetsleder er ansvarlig for at prosedyren gjøres kjent og implementeres i enheten.

Medarbeidere som tilbereder legemidler er ansvarlig for å følge prosedyren ved tilberedning

Arbeidsbeskrivelse

1	For å unngå forurensning og forstyrrelser, bør det være færrest mulig i rommet.	Krav til renhold av rom, se Renhold av rom
2	Utfør hånddesinfeksjon. Er hendene synlig forurenset, må de vaskes grundig. Ta eventuelt på hansker.	Håndhygiene
3	Desinfiser arbeidsflate med 70 % desinfeksjonssprit. Evt. nytt benkepapir legges på arbeidsbenk. Benkepapir skiftes ved søl og før hver tilberedningsøkt.	Rengjøring og desinfeksjon av flater, inventar og utstyr
4	Klargjør utstyr og preparat før tilberedningen starter. Alt skal være innen rekkevidde.
5	Desinfiser usterile overflater som skal perforeres/åpnes (gummipropper på hetteglass, tilsetningsstusser på infusjonsposer og halsen på plast- og glassampuller). Bruk steril kompress fuktet med Klorhexidinsprit 5 mg/ml1, la virke i ca. 30 sekunder. Ny kompress for hver membran. Tilsetningsstussen på Ecoflac infusjonsbeholdere trenger ikke desinfiseres forutsatt at «gullknappen» fjernes med aseptisk non-touch2 teknikk. Portene på FreeFlex infusjonsposer er også sterile, og kan håndteres på tilsvarende måte som Ecoflac-beholderen. 1 Klorhexidinsprit 5 mg/ml foretrekkes, da væsken er sterilfiltrert. Desinfeksjonssprit 70 % er ikke sterilfiltrert. 2 Non-touch teknikk («ikke ta på») innebærer at overflater som vil komme i kontakt med produktet, f.eks. kanyler, overførings-adapter, sprøytestempel, filterstrå og membraner som skal stikkes, håndteres uten at området eller sterilt utstyr berøres.	Trygg injeksjonspraksis Tilsetning til infusjonsvæske
5	Hetteglass: Bruk fortrinnsvis opptrekkskanyle med filter og butt spiss, eller blå mini-spike med filter (brukstid se: Sterile legemidler - veiledende brukstid og oppbevaring etter anbrudd). Ampuller: Bruk opptrekkskanyle med filter og butt spiss evt. filterstrå på glassampuller. Noen ampuller har en prikk som markerer stedet en skal plassere tommelen ved anbrudd. Se illustrasjon til høyre. Ampullehals desinfiseres med spritkompress og dekkes med kompress når den knekkes. Opptrekket gjøres umiddelbart etter åpning. Opptrekkskanyle med filter skal aldri benyttes til å overføre opptrukket medikament til andre sprøyter/ infusjonsposer. Partiklene vil da bli sprøytet ut igjen fra filteret ned i sprøyten/ infusjonsvæsken. Bytt derfor alltid til ny kanyle før du overfører medikamentet til sprøyte/infusjonsvæske.	Ved tilsetning til pose: Kanylen stikkes midt inn i tilsetningsporten for å unngå punktering av posen Trygg injeksjonspraksis Tilsetning til infusjonsvæske
6	Unngå å strekke deg over produktet for å nå utstyr/fjerne avfall.	Arbeid med rolige bevegelser
7	Unngå berøring av overflater som vil komme i kontakt med produktet, f.eks. kanyler, overføringsadapter, stempel i sprøyte, membraner/propper, filterstrå. Ved berøring må det skiftes til nytt utstyr. Bruk non-touch2 teknikk og sterilt utstyr Følg enhetsspesifikke retningslinjer hvis det foreligger.

Referanser

Interne referanser

1.2.2.1-12	Forankring i lov og forskrift
1.2.2.3-01	Istandgjøring og merking av legemidler
1.2.2.3-03	Tilsetning til infusjonsvæske
1.2.2.3-05	Sterile legemidler - veiledende brukstid og oppbevaring etter anbrudd
1.2.2.3-07	Forlikelighet av infusjoner
1.2.9.2-05	Håndhygiene
1.2.9.2-09	Rengjøring og desinfeksjon av flater, inventar og utstyr
1.2.9.2-10	Renhold av rom
1.2.9.2-11	Trygg injeksjonspraksis

Eksterne referanser

3.2.2.1.18.1 Oversikt - overføringssystemer ved tilberedning av legemidler
3.2.2.1.17.2 SmofKabiven Brukerveiledning
3.2.2.2.4 Legemidler til barn. Bruk av filter
3.2.2.1.17.5 Illustrasjon i pakningsvedlegg Lionova

Endringer siden forrige versjon

Forlenget gyldighet til 11.09.2024